Henk Maree, woordvoerder van AfriForum, het in ’n verklaring gesê die departement het vroeër vandeesweek aangedui dat brigades ’n verskeidenheid pligte by skole sal hê wat insluit die daaglikse skandering van leerders en onderwysers se temperatuur.
Volgens Maree is die data wat lede van die brigade by elke skool moet insamel boonop ook ’n bekommernis wanneer die skool en ouers se privaatheid in ag geneem word. “Tot watter mate jou privaat inligting privaat sal bly, is ’n ernstige vraag wat gevra moet word,” verduidelik hy.
AfriForum het reeds vantevore aangedui dat die “militaristiese ondertoon” wat deur die term “brigade” geskep word, vir hom onrusbarend is aangesien “geen ouer sy kind in ’n militaristiese omgewing wil plaas waar die brigade kortstondig opgelei en, in sommige gevalle, slegs enkele jare ouer as die kind is nie.”
Ek weet as ek ‘n onderwyser of ‘n hoof by ‘n skool is, waar ek die brigade lede sou se om die appels te gaan wegsit. En die brigade is blykbaar net in die land van Lefusi ontplooi. Sou dink in die Wes-Kaap instede om nog mense by te voeg in die mengelmoes, gebruik hulle gesonde verstand en laat die personeel doen wat moet gedoen word?